CELEX: 62018CN0059
Language: el
Date: 2018-01-30 00:00:00
Title: Υπόθεση C-59/18: Προσφυγή της 30ής Ιανουαρίου 2018 — Ιταλική Δημοκρατία κατά Συμβουλίου της Ευρωπαϊκής Ένωσης

12.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/15
            
         Προσφυγή της 30ής Ιανουαρίου 2018 — Ιταλική Δημοκρατία κατά Συμβουλίου της Ευρωπαϊκής Ένωσης
   (Υπόθεση C-59/18)
   (2018/C 094/18)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ιταλική Δημοκρατία (εκπρόσωποι: G. Palmieri, S. Fiorentino και C. Colelli, avvocati dello Stato)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Δικαστήριο της Ευρωπαϊκής Ένωσης:
   
               —
            
            
               να ακυρώσει την απόφαση που εκδόθηκε στο περιθώριο της συνόδου της 20ής Νοεμβρίου 2017 — 14559/17, του Συμβουλίου της Ευρωπαϊκής Ένωσης, και ειδικότερα του Συμβουλίου Γενικών Υποθέσεων, η οποία δημοσιεύθηκε μέσω ανακοινωθέντος τύπου το οποίο περιέχει την περίληψη αυτής [Outcome of the Council meeting (3579th Council meeting)], καθόσον με την απόφαση αυτή καθορίζεται το Άμστερνταμ ως νέα έδρα του Ευρωπαϊκού Οργανισμού Φαρμάκων και, κατά συνέπεια, να κρίνει ότι ως νέα έδρα πρέπει να ορισθεί το Μιλάνο.
            
         
      Λόγοι και κύρια επιχειρήματα
   
   Η Ιταλική Κυβέρνηση προσβάλλει ενώπιον του Δικαστηρίου της Ευρωπαϊκής Ένωσης την απόφαση που εκδόθηκε στο περιθώριο της συνόδου της 20ής Νοεμβρίου 2017 — 14559/17, του Συμβουλίου της Ευρωπαϊκής Ένωσης, και ειδικότερα του Συμβουλίου Γενικών Υποθέσεων, η οποία δημοσιεύθηκε μέσω ανακοινωθέντος τύπου το οποίο περιέχει την περίληψη αυτής [Outcome of the Council meeting (3579th Council meeting)], καθόσον με αυτήν καθορίζεται το Άμστερνταμ ως νέα έδρα του Ευρωπαϊκού Οργανισμού Φαρμάκων. Προς στήριξη της προσφυγής της, η Ιταλική Κυβέρνηση προβάλλει έναν και μοναδικό λόγο ακυρώσεως, ο οποίος αντλείται από κατάχρηση εξουσίας λόγω μη διενέργειας έρευνας και παραμόρφωση των πραγματικών περιστατικών, καθόσον η πραγματική κατάσταση της έδρας του Άμστερνταμ δεν αντιστοιχεί στις πληροφορίες που προσκομίστηκαν στο πλαίσιο της προσφοράς.